CELEX: 62016TA0540
Language: sk
Date: 2018-12-14 00:00:00
Title: Vec T-540/16: Rozsudok Všeobecného súdu zo 14. decembra 2018 – FZ a i./Komisia („Verejná služba — Úradníci — Reforma služobného poriadku — Nariadenie (EÚ, Euratom) č. 1023/2013 — Typy pracovných miest — Prechodné ustanovenia pri zaradení do typov pracovných miest — Článok 30 prílohy XIII služobného poriadku — Administrátori v prechodnom období (AD 13) — Administrátori (AD 12) — Povýšenie na základe článku 45 služobného poriadku povolené len v kariérnom postupe zodpovedajúcom zastávanému typu pracovného miesta — Prístup k typu pracovného miesta ‚vedúci oddelenia alebo rovnocenné pracovné miesto‘ alebo ‚poradca alebo rovnocenné pracovné miesto‘ výlučne na základe postupu stanoveného v článku 4 a článku 29 ods. 1 služobného poriadku — Pojem, akt spôsobujúci ujmu — Potvrdzujúci akt — Prekážka začatého konania — Dodržanie požiadaviek na konanie pred podaním žaloby — Neprípustnosť“)

11.3.2019   
            
            
               SK
            
            
               Úradný vestník Európskej únie
            
            
               C 93/45
            
         
      Rozsudok Všeobecného súdu zo 14. decembra 2018 – FZ a i./Komisia
      (Vec T-540/16) (1)
      
      ((„Verejná služba - Úradníci - Reforma služobného poriadku - Nariadenie (EÚ, Euratom) č. 1023/2013 - Typy pracovných miest - Prechodné ustanovenia pri zaradení do typov pracovných miest - Článok 30 prílohy XIII služobného poriadku - Administrátori v prechodnom období (AD 13) - Administrátori (AD 12) - Povýšenie na základe článku 45 služobného poriadku povolené len v kariérnom postupe zodpovedajúcom zastávanému typu pracovného miesta - Prístup k typu pracovného miesta ‚vedúci oddelenia alebo rovnocenné pracovné miesto‘ alebo ‚poradca alebo rovnocenné pracovné miesto‘ výlučne na základe postupu stanoveného v článku 4 a článku 29 ods. 1 služobného poriadku - Pojem, akt spôsobujúci ujmu - Potvrdzujúci akt - Prekážka začatého konania - Dodržanie požiadaviek na konanie pred podaním žaloby - Neprípustnosť“))
      (2019/C 93/55)
      Jazyk konania: francúzština
      
         Účastníci konania
      
      
         Žalobkcovia: FZ a 8 ďalších žalobcov, ktorých mená sú uvedené v prílohe rozsudku (v zastúpení: T. Bontinck a A. Guillerme, advokáti)
      
         Žalovaná: Európska komisia (v zastúpení: pôvodne J. Currall a G. Gattinara, neskôr G. Gattinara a C. Berardis-Kayser a napokon G. Gattinara a L. Radu Bouyon, splnomocnení zástupcovia)
      
         Vedľajší účastníci, ktorí v konaní podporujú žalovanú: Európsky parlament (v zastúpení: pôvodne N. Chemaï a M. Dean, neskôr L. Deneys, J. Steele a J. Van Pottelberge, splnomocnení zástupcovia); a Rada Európskej únie (v zastúpení: pôvodne M. Bauer a M. Veiga, neskôr M. Bauer a R. Meyer, splnomocnení zástupcovia)
      
         Predmet
      
      Návrh podaný na základe článku 263 ZFEÚ na zrušenie rozhodnutí Komisie, ktorými menovací orgán tejto inštitúcie zaradil žalobcov na pracovné miesta typu „administrátor v prechodnom období“ alebo „administrátor“ s tým následkom, že s účinnosťou k 1. januára 2014 stratili spôsobilosť byť povýšení do vyššej platovej triedy
      
         Výrok rozsudku
      
      
                  1.
               
               
                  V rozsahu, v akom je žaloba podaná FZ a ôsmymi ďalšími úradníkmi Európskej komisie, inými než GL, ktorých mená sú uvedené v prílohe, sa žaloba odmieta ako neprípustná.
               
            
                  2.
               
               
                  V rozsahu, v akom je žaloba podaná GL, sa odmieta ako neprípustná a v každom prípade sa zamieta ako nedôvodná.
               
            
                  3.
               
               
                  Komisia znáša svoje vlastné trovy konania a je povinná nahradiť polovicu trov konania vynaložených úradníkmi, ktorých mená sú uvedené v prílohe.
               
            
                  4.
               
               
                  FZ a ďalší úradníci, ktorých mená sú uvedené v prílohe, znášajú polovicu svojich vlastných trov konania.
               
            
                  5.
               
               
                  Európsky parlament a Rada Európskej únie znášajú svoje vlastné trovy konania.
               
            
         (1)  Ú. v. EÚ C 96, 23.3.2015 (vec pôvodne zapísaná do registra Súdu pre verejnú službu Európskej únie pod číslom F-18/15 a prenesená na Všeobecný súd Európskej únie 1.9.2016).